Т Е Х Н И Ч Е С К И С П ЕЦ И Ф И К А Ц И Я ПО ОБОСОБЕНА ПОЗИЦИЯ № 1

**„Транспортно обслужване на деца от детските градини, участващи в дейности по проект BG05M2OP001-3.001-0044 „Интеграционни мерки за повишаване училищната готовност на децата в община Габрово”**

за обществена поръчка с предмет:

**„Транспортно обслужване по две обособени позиции:**

**Обособена позиция № 1:** „Транспортно обслужване на деца от детските градини, участващи в дейности по проект BG05M2OP001-3.001-0044 „Интеграционни мерки за повишаване училищната готовност на децата в община Габрово”;

**Обособена позиция № 2:** „Транспортно обслужване на ученици I – IV клас, участващи в „Летни занимания 2019“ през месеците юни и юли 2019 г.”;

1. **ПРЕДМЕТ НА ОБЩЕСТВЕНАТА ПОРЪЧКА ПО ОБОСОБЕНА ПОЗИЦИЯ № 1**

Предметът на настоящата обществена поръчка по обособена позиция № 1 е: **„Транспортно обслужване на деца от детските градини, участващи в дейности по проект BG05M2OP001-3.001-0044 „Интеграционни мерки за повишаване училищната готовност на децата в община Габрово”.**

1. **ЦЕЛ И ОБХВАТ НА ОБЩЕСТВЕНАТА ПОРЪЧКА ПО ОБОСОБЕНА ПОЗИЦИЯ №1**

Обществената поръчка се възлага като част от дейностите по реализацията на **проект „Интеграционни мерки за повишаване училищната готовност на децата в община Габрово”,** административен договор за предоставяне на безвъзмездна финансова помощ №BG05M2OP001-3.001-0044, финансиран по Оперативна програма „Наука и образование за интелигентен растеж“ 2014-2020 г., процедура чрез подбор BG05M2OP001-3.001 „Подкрепа за предучилищно възпитание и подготовка на деца в неравностойно положение“. В дейност „Съвместни изяви между деца от различни етноси“ е заложено провеждане на Тематични екскурзии с децата, участващи в сформираните групи по 3-те тематични направление на дейност 3 „Подобрена образователна среда с участие на външни институции“. Дейността е насочена към демонстрация на наученото и усвоеното при работата с местните институции - Регионална библиотека „Априлов Палаузов“, Регионален исторически музей и Дирекция НП „Централен Балкан“. В сформираните тематични групи по направления от всички детски градини общо участват, както следва:

* 219 деца, включени в занимания с експерт от Регионална библиотека „Априлов Палаузов“
* 251 деца, включени в занимания с експерт от Регионален исторически музей
* 248 деца, включени в занимания с експерт от Дирекция НП „Централен Балкан“

С поръчката се възлага транспортно обслужване - случаен превоз на пътници – ръководители и деца, участващи в дейностите по проект BG05M2OP001-3.001-0044 „Интеграционни мерки за повишаване училищната готовност на децата в община Габрово” за провеждането на 3 тематични екскурзии.

Транспортът се осъществява в периода 07.05.2019 г. – 30.06.2019 г., по изготвени графици, като в тях ще бъдат точно упоменати маршрутите, броя на децата, часовете на тръгване и връщане. За всяка тематична екскурзия ще бъде предоставен график на превозвача не по-късно от 7 календарни дни преди събитието (услугата). В Приложение 1 е представен списък на детските градини, където са записани децата, участници в горепосочените дейности и на институциите и обектите, обект на посещение.

**Максимална стойност на поръчката**: *5 270.16 лева (пет хиляди двеста и седемдесет лева и шестнадесет ст.) без ДДС или 6 324,20 лева (шест хиляди триста двадесет и четири лева и двадесет ст.) с ДДС.*

1. **СРОК И МЯСТО ЗА ИЗПЪЛНЕНИЕ НА ОБЩЕСТВЕНАТА ПОРЪЧКА ПО ОБОСОБЕНА ПОЗИЦИЯ № 1**

Срокът за изпълнение на поръчката е **от 07.05.2019 г. до 30.06.2019 г.**

Мястото на тръгване ще бъде от съответната детска градина (Приложение 1), като в момента са планирани посещения на знакови места и забележителности на територията на община Габрово – Регионална библиотека „Априлов – Палаузов“, Регионален исторически музей, ДПП „Българка“, паметници на Васил Априлов и Ран Босилек.

Превозвачът трябва да разполага с моторни превозни средства, с които трикратно (в три различни делнични дни) да превози деца и ръководители (до 275 лица) за участие в събитие с максимална продължителност до 3 часа.

**Превозвачът трябва да разполага с поне 10 автобуса/30 и над 30 местен, 16 до 25 местен и 15 местен/, които да бъдат използвани в един и същи ден, като поне 5 автобуса трябва да са с над 30 седящи места.**

**Възложителят може да променя маршрутите и разписанията при промяна в броя на пътуващите деца, неподходящи метеорологични условия за провеждане на събитията или настъпването на обстоятелства, които възпрепятстват провеждането или променят начина на провеждане на събитията .**

**ИЗИСКВАНИЯ ПРИ ИЗПЪЛНЕНИЕТО НА ПОРЪЧКАТА**

1. Превоз на децата се извършва от водачи, които отговарят на изискванията на чл. 68а, ал. 1 от *НАРЕДБА № 33 от 3.11.1999 г. за обществен превоз на пътници и товари на територията на Република България.*

2. Превозът на деца се извършва само с моторни превозни средства, на които е извършен предпътен преглед за проверка на техническата изправност и за които има издадени документи в съответствие с чл. 68б от *НАРЕДБА № 33 от 3.11.1999 г. за обществен превоз на пътници и товари на територията на Република България.*

3. Изпълнителят е длъжен:

1. да извършва превоза на децата и техните ръководители, участници в проект BG05M2OP001-3.001-0044 „Интеграционни мерки за повишаване училищната готовност на децата в община Габрово”, съгласно предоставените му графици;

2. да извършва превоза качествено и в срок;

3. да осигурява технически изправни моторни превозни средства, в добро санитарно-техническо състояние и изправно осветление и отопление;

4. да заменя във възможно най-кратък срок моторно превозно средство, повредило се по време на извършване на превоза, в случай че дефектът не може да се отстрани от шофьора на място с оглед навременното пристигане на децата;

5. да не допуска в моторното превозно средство, осъществяващо превоза, предмет на настоящия договор, да се превозват пътници извън посочените от Възложителя в поименните списъци правоимащи.

6. да уведоми незабавно Възложителя, ако изпълнението на превоза е невъзможно поради независещи от него причини;

7. да носи пълна отговорност за работата и действията на своите работници, както и работниците, управляващи наетите от него моторни превозни средства;

8. да съгласува маршрутните разписания с компетентните органи и да представи съгласуваните документи на Възложителя.

***ПРИЛОЖЕНИЕ 1***

**С П И С Ъ К**

на детските градини , където са записани децата, участници в дейности по проект BG05M2OP001-3.001-0044 „Интеграционни мерки за повишаване училищната готовност на децата в община Габрово“ и на институциите и обектите, обект на посещение

|  |  |  |  |
| --- | --- | --- | --- |
|  | **ДЕТСКИ ГРАДИНИ** | **ТЕЛЕФОН** | **АДРЕС** |
| 1. | ДГ „Дъга” | 803 079 | ул. Варовник 5 |
| 2. | ДГ „Ран Босилек” | 808 216 | ул. Балкан 2 |
| 3. | ДГ „Първи юни” | 804 528 | ул. Мирни дни 1 |
| 4. | ДГ „Мечо Пух” | 805 216 | ул. Тракия 3 |
| 5. | ДГ „Мики Маус” | 804 005 | бул. Могильов 74 |
| 6. | ДГ „Младост” | 808 230 | ул. Лазурна 2 |
| 7. | ДГ „Перуника”, база 1 | 805 128 | бул. Столетов 54 |
| 8. | ДГ „Перуника“ база 2 | 805 128 | ул. Даскал Алекси 11 |
| 9. | ДГ „Радост”, база 1 | 806 557 | ул. Чумерна 15 |
| 10. | ДГ „Радост”, база 2 | 807 174 | ул. Прохлада 2 |
| 11. | ДГ „Слънце” | 806 610 | ул. Любен Каравелов 32 |
| 12. | ДГ „Явор” | 808 886 | ул. Патриарх Евтимий 1 |
|  | **ИНСТИТУЦИИ** |  | **АДРЕС** |
|  | Регионална библиотека „Априлов Палаузов“ |  | пл. Възраждане 23 |
|  | Регионален исторически музей |  | ул. Николаевска 10 |
|  | ДПП „Българка“ |  | ул. Чардафон 1 |
|  | **ПАМЕТНИЦИ** |  |  |
|  | Паметник Васил Априлов |  |  |
|  | Паметник Ран Босилек |  |  |